<classify> NA MOHMED KASSARA -DAR ES SALAAM KIKOSI cha Simba, leo kitashuka dimbani kuikabili MtibwaSugar, katika mchezo wa fainali ya Kombe la Mapinduzi utakaochezwa kwenyeUwanja wa Aaman, Unguja. Simba ilitinga hatua hiyo, baada ya kuwavua ubingwa Azamkwa ushindi wa penalti 3-2, timu hizo zilifikia hatua hiyo baada ya kumalizadakika 90 bila kufungana, katika mchezo wa nusu fainali uliochezwa Ijumaailiyopita kwenye uwanja huo. Simba ilizindua kampeni zake za kulisaka taji hilo kwakuichapa Zimamoto mabao 3-1, katika mchezo wa mtoano uliochezwa kwenye Uwanjawa Gombani, Pemba. Mtibwa wao walianza harakati zao kwa kuitimua mashindanoni timu ya Chipukizikwa kuilaza penalti 4-2, baada ya dakika 90 kumalizika kwa kufungana bao 1-1. Wakata Miwa hao wa Morogoro, walitinga fainali baada yakuitoa Yanga kwa penalti 4-2, baada ya dakika 90 kumalizika kwa sare ya bao1-1. Simba imetinga fainali, ikiwa imepachika mabao matu nakuruhusu wavu wao kuguswa mara moja, katika michezo yake miwili, huku Mtibwaikifunga mabao mawili na kuruhusu wavu wao kutikiswa mara mbili. Mara ya mwisho timu hizo kukutana katika michuano hiyoilikuwa mwaka 2015, ambapo Simba ilitwaa taji hilo baada ya kuichapa MtibwaSugar kwa penalti 4-3 katika mchezo wa fainali. Mtibwa itaingia uwanjani ikihitaji kushinda ili kulipakisasi cha kupoteza fainali hiyo, lakini pia kumaliza hasira za kufungwa naWekundu hao wa Msimbazi, katika mchezo wa Ligi Kuu Tanzania Bara uliochezwaSeptemba 13, mwaka jana, ambapo walilazwa mabao 2-1. Mchezo baina ya timu hizo mara nyingi hutawaliwa naufundi na mbinu, huku eneo la katikati ya uwanja na uwezo binafsi wa mchezajimmoja mmoja vikipewa nafasi ya kubwa yakuamua mbabe wa mtanange huo. Simba na Mtibwa ni timu zinasifika kwa kutumia viungowengi kwenye mchezo mmoja, hali ambayo ikiibuka vita kali hasa kati kati yauwanja na yule anayekuwa bora zaidi eneohilo anakuwa na nafasi kubwa yakushinda. Kocha wa Simba, Sven Vanderbroeck amekuwa akitumia mfumo wa 4:2:3:1,ambao unajumuisha viungo watano na mshambuliaji mmoja, hivyo kukipa mamlakakikosi chake ya kumiliki mpira zaidi na kumtawala mpinzani. Hata hivyo, kazi haitakuwa rahisi kwake kwani kikosi cha Mtibwa chini yaKocha Zuberi Katwila ambaye anapendelea kutumia mfumo wa 4:4:2 unaobadilika kwenda 4:3:3 wanapokwendakushambulia. Kutokana na uhodari wa viungowa pande zote mbili, mpira unatarajiwa kuchezwa zaidi katikati ya uwanja, hukuvita kubwa ikiwa kati ya Jonas Mkude, Sharaf Eldin Shiboub, Clatous Chama,Francis Kahata na Ibrahim Ajib dhidi ya Abdulhalim Humoud, Haruna Chanongo,Awadh Salum, Salum Kihimbwa na Awadhi Issa. Kocha Msaidizi wa Simba,Seleman Matola amesema wamejipanga vilivyo kuhakikisha wanapata ushindi katika mpambano huo na kutwa tajihilo, ili kuongeza hamasa zaidi kwenye kikosi chao msimu huu. Mtibwa ni timu nzuri, inacheza mpira wa kasi na mashambulizi yakushtukiza. Tunategemea kupata upinzani mkubwa katika mchezo wa fainali hapokesho lakini lazima wajue Simba ni timu kubwa na tumejiandaa kuhakikishatunatwaa taji hili la Mapinduzi. Wachezaji wote tulio nao huku Zanzibar wapo tayari kwa ajili ya mchezokwa hiyo ni sisi benchi la ufundi kuamua nani aanze na nani asubiri,alisemaMatola. Kwa upande wake, Katwila alisemakikosi chake kipo kamili kwa ajili ya kuikabili Simba na katika mchezo huo nakutwaa taji hilo. Tunajua tunakutana na timu nzuri, lakini tayari nimeaanda mikakatimadhubuti ya kuhakikisha tunakuwa makini zaidi na kupunguza makosa yanayowezakutugharimu ili kuishinda Simba, tutahakikisha hatuwapi nafasi yakutuadhibu,alisema Katwila.  <topic>: MICHEZO 